Mu  rahvas! Su juhid on eksitajad, nad muudavad valeks su radade suuna!(Is.3:12)Jälgides presidendikampaaniat ja selle käigus toimuvaid debatte, võib kuulda mr. Obamat ikka ja jälle mainimas et me kõik oleme jumala lapsed. Ma ei ole inspireeritud eelarvamustest, kriitikast ega poliitikast, vaid Jumala Sõnast, kui ütlen et see on VALE! Jumala Sõna põhjal ei ole me kõik Jumala lapsed, samuti mitte vennad ja õed! Kuigi sissetungijate valevaimude surve on väga tugev, on Jumal andnud meile(neile, kes usuvad et Kristus  on Jumala AINUSÜNDINUD Poeg ja Messias)"tõe Vaimu , keda maailm ei saa võtta vastu, sest nad ei näe teda ega tunne teda ära." Vaatame Pühakirja. Piibel ütleb et Kristus oli maailmas, ja maailm on tekkinud tema läbi, ja maailm ei tundnud teda ära. Mis tähendab et meie planeet ja kogu universum on tekkinud Jeesuse läbi. Sellega käib kaasas ka õhk, mida me hingame ja erinevate sugupoolte sisse pandud vajadus paljuneda. See kõik ja väga palju muudki on loodud Kristuse läbi.(vt.Kol.1:15-20)Piibel ütleb et  maailm ei tundnud teda(Kristust)ära."Ta tuli omade keskele, end omad ei võtnud teda vastu." Mis tähendab et Jeesuse sünniks olid juudid teadnud Jumala Sõna umb.4000 aastat. Paganatel polnud Iisraeli Jumala Sõna ja nad ei praktiseerinud seda. Iisrael oli kontrollitud peamiselt kahest, omavahel lahkhelides olevast religioossest maffiast, variseridest ja saduseridest. Need olid, kes õpetasid Iisraeli lastele Jumala Sõna ja kontrollisid, et see saaks täidetud punktuaalselt. Need olid ülempreestrid ja kirjatundjad  kes ei tundnud ära Universumi Loojat ega Teda, kelle läbi oli 4000 aastat tagasi nende esivanematele antud Jumala Sõna, mida nad päevast- päeva Jumalast lahus õppisid ja praktiseerisid. Seesama Sõna ütleb et nad ei võtnud teda vastu. Mis tähendab et tõelises, Jumala Vaimu reaalsuses, ei tundnud nad Jumalat. Niisiis, olid nad küll väga religioossed ja inimeste poolt austatud mehed, kuid Jumalat nad ei tundnud ega võtnud Teda vastu. Piibel ütleb:"Aga kõigile, kes tema vastu võtsid, andis ta meelevalla saada  Jumala lasteks, neile kes usuvad tema nimesse." Kes usuvad, et Kristuse läbi on loodud kogu Universum, et Tema on Jumala ainusündinud Poeg ja ainus, kes võib inimesi patusurmast lunastada, sest taeva all ei ole antud inimestele ühtegi teist nime, kelle läbi meid päästetakse.(Ap.4:12)"Kes ei ole sündinud verest, ei liha tahtest, ei mehe tahtest, vaid Jumalast".Mis tähendab et ühes perekonnas võib küll olla lihast ja verest ja mehe tahtest sündinud 7 venda ja õde, kuid nad ei tarvitse uskuda Kristust ja  seepärast ei ole nad ükski Jumala lapsed ega vennad ja õed Kristuse ihus! Sest ühed lapsed on lihast ja teised Vaimust. Kuigi, isegi lihast ja verest sündinud lapsed ei kutsu oma naabrite lapsi vendadeks ega õdedeks. Aga täiskasvanud inimesed, varjates oma võhiklikkust ja aetuna inimlikest motiividest, liha loomusest ja maailmavaimust inspireeritud sõbralikkusest, kutsuvad kõiki inimesi päikese all Jumala lasteks, vendadeks ja õdedeks. Mõned neist,ka kristlastest jutlustajad ja evangelistid, teevad seda  rahvahulkade poolehoiu võitmiseks. Jeesust ei huvitanud masside populaarsus, vaid Tõde. Ta ütles rahvahulkadele :"Oh uskumatu sugupõlv!Kui kaua ma pean teie juures olema?""See sugupõlv on paha sugupõlv, ta nõuab tunnustähte, ja talle ei anta muud kui Joona tunnustäht."Need Jeesuse sõnad kehtivad ka tänapäeval ja on mõeldud neile, kes otsivad Teda ainult tunnustähtede pärast ja on valmis oma imedevaakumi täitmiseks lendama kasvõi Alutagusest Lakelandi. Ometi ei anta neile muud kui Joona tunnustäht "PARANDAGE MEELT!"  Kui mr. Obama oleks siiras kristlane, siis oleks temas Kristuse Vaim ja ta ei saaks nimetada vendadeks ja õdedeks neid religioone, kultusi, sekte ja vaimsusi kes kategooriliselt eitavad et Kristus on Jumala ainusündinud Poeg, Tee Tõde ja Elu ja ka ainus patusurmast lunastaja.Ta ei saaks samastada Jumala ainsündinud Poega ja Tema õpetusi kõikvõimalike "valguse ingli" poolt surelikesse inimestesse sisendatud religioonidega, millel pole igavest väärtust. Sest"Jumalad, kes ei ole teinud taevast ja maad, kaovad  maa pealt ja taeva alt." Jumal on ikka ja jälle ebajumalate kummardajaid karistanud! Sest Tema Sõna on "Jah! ja Aamen!"ja Tema ei saa oma Sõnast taganeda! Miks peaksin ma endale valima presidendi kes tahab mind panna uskuma et kristlasi tagakiusavad hindud,moslemid ja nutumüüri ääres kiviseinale põlvi nõtkutavad, kuid Kristust mitteuskuvad usklikud on kõik minu vennad ja õed?! Proud to be a citizen of heaven!